ย่อยข่าวกองทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ทิสโก้ขายกองทุนละตินอเมริการอบใหม่
นายธีรนาถ รุจิเมธาภาส กรรมการผู้จัดการ บลจ.ทิสโก้ เปิดเผยว่า บลจ.ทิสโก้ ได้เปิดขายกองทุนเปิด ทิสโก้ ละตินอเมริกา อีกรอบตั้งแต่วันนี้เป็นต้นไป ผ่านทางสาขาธนาคารทิสโก้ทุกสาขา โดยกองทุนดังกล่าวมีจุดเด่นอยู่ที่การมีสภาพคล่องสูง สามารถซื้อขายได้ทุกวันทำการ ลงทุนขั้นต่ำเพียง 2 หมื่นบาท
ทั้งนี้ การเปิดขายกองทุนครั้งแรกเมื่อวันที่ 24 มี.ค.–2 เม.ย. 2553 ถือว่าได้รับการตอบรับจากนักลงทุนดีมาก ส่วนหนึ่งมาจากความเชื่อมั่นในนโยบายการลงทุนในภูมิภาคละติน อเมริกา ซึ่งมีความโดดเด่นทั้งในด้านพื้นฐานเศรษฐกิจที่มีความแข็งแกร่งมาก จากการเป็นแหล่งทรัพยากรธรรมชาติที่สำคัญของโลก และได้รับปัจจัยบวกจากแนวโน้มภาวะเศรษฐกิจโลกที่เริ่มฟื้นตัว อีกทั้งการลงทุนในตลาดหุ้นซึ่งตัวเลขดัชนีผลตอบแทน MSCI EM Latin America ณ สิ้นปี 2552 ที่อยู่ในระดับสูงที่สุดในโลก เป็นจุดดึงดูด 
นอกจากนี้ จากภาวะหุ้นในประเทศไทยที่ยังคงมีความผันผวนและมีความกังวลเกี่ยวกับสถานการณ์ทางการเมือง ทำให้นักลงทุนต้องการกระจายความเสี่ยงไปยังต่างประเทศมากขึ้นและต้องการความคล่องตัวในการซื้อขาย ซึ่ง “กองทุนเปิด ทิสโก้ ละติน อเมริกา” สามารถตอบสนองความต้องการของนักลงทุนได้อย่างครบถ้วน จากการที่ผู้ลงทุนสามารถซื้อขายหน่วยลงทุนได้ทุกวันทำการ 
“ในช่วงการเปิดเสนอขายครั้งแรก (ไอพีโอ) “กองทุนเปิด ทิสโก้ ละติน อเมริกา” มีการตอบรับที่ดีมาก มียอดจองซื้ออยู่ที่ประมาณ 355 ล้านบาท ซึ่งถือว่าเป็นระดับที่น่าพอใจ ทั้งนี้จากปัจจัยแวดล้อมและปัจจัยสนับสนุนต่างๆ ทำให้เชื่อว่ากองทุนดังกล่าวจะยังคงได้รับการตอบรับที่ดีอย่างต่อเนื่อง เพราะนับเป็นทางเลือกหนึ่งที่จะช่วยกระจายความเสี่ยงและเพิ่มผลตอบแทนในพอร์ตของการลงทุนได้เป็นอย่างดี
บลจ.ธนชาตเปิดกองทุนเกาหลี18เดือน
บลจ.ธนชาต เปิดเผยว่า บริษัทจะเสนอขายกองทุนเปิดธนชาตตราสารหนี้ต่างประเทศ 41 (TFixFIF41) อายุโครงการประมาณ 18 เดือน มูลค่าโครงการ 500 ล้านบาท เสนอขายเพียงครั้งเดียว (IPO) ระหว่างวันที่ 2127 เม.ย. 2553 ลงทุนขั้นต่ำ 5,000 บาท
กองทุน TFixFIF41 เป็นกองทุนที่มีเป้าหมายที่จะลงทุนในตราสารหนี้ภาครัฐของประเทศเกาหลีใต้ เช่น พันธบัตรธนาคารแห่งชาติเกาหลีใต้ พันธบัตรรัฐบาลเกาหลีใต้ กองทุนจะป้องกันความเสี่ยงอัตราแลกเปลี่ยนเต็มจำนวนสำหรับมูลค่าตราสารหนี้ประเทศเกาหลีใต้ที่กองทุนลงทุน กองทุนดังกล่าวเป็นทางเลือกให้กับผู้ลงทุนที่ต้องการกระจายเงินลงทุนบางส่วน ไปลงทุนในตราสารหนี้ต่างประเทศ เพื่อโอกาสในการรับผลตอบแทนที่สูงกว่าดอกเบี้ยเงินฝากในประเทศ และเข้าใจความเสี่ยงของการลงทุนในตราสารหนี้ในต่างประเทศ และประเทศที่กองทุนไปลงทุน